জাতীয় সেবায় অংশ নেন। কিন্তু ছাত্র অবস্থায় থাকায় তাকে এ দায়িত্ব থেকে অব্যাহতি দেয়া হয়। ১৯৬৪-৬৫ মৌসুম থেকে ১৯৭৬-৭৭ মৌসুম পর্যন্ত গ্রেইম ওয়াটসনের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ায় খেলোয়াড়ী জীবনের সূত্রপাত ঘটান ও দ্রুত দলের নিয়মিত খেলোয়াড়ে পরিণত হন। প্রথম পূর্ণাঙ্গ মৌসুমে ব্যাট ও বল হাতে যথেষ্ট সফল হন।

১৯৬৪-৬৫ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক হয় তার। ১৯৬৫-৬৬ মৌসুমে মেলবোর্নে সাউথ অস্ট্রেলিয়ার বিপক্ষে ইনিংসে ব্যক্তিগত সেরা বোলিং পরিসংখ্যান গড়েন ৬/৬১। এরপর ১৯৭১-৭২ মৌসুম থেকে ১৯৭৪-৭৫ মৌসুম পর্যন্ত ওয়েস্টার্ন অস্ট্রেলিয়ার প্রতিনিধিত্ব করেন। পরবর্তীতে ১৯৭৬-৭৭ মৌসুমে নিউ সাউথ ওয়েলসের পক্ষে খেলেন। এরফলে প্রথম খেলোয়াড় হিসেবে শেফিল্ড শিল্ডে তিনটি ভিন্ন রাজ্য দলের পক্ষে খেলার গৌরব অর্জন করেন।

১৯৭১-৭২ মৌসুমে ওয়েস্টার্ন অস্ট্রেলিয়ায় চলে যান। ১৯৭১-৭২, ১৯৭২-৭৩ ও ১৯৭৪-৭৫ মৌসুমে তিনবার শেফিল্ড শিল্ডের শিরোপা জয়ে ওয়েস্টার্ন অস্ট্রেলিয়া দলের গুরুত্বপূর্ণ ভূমিকা পালন করেন। ১৯৭১-৭২ মৌসুমে বিশ্ব একাদশের বিপক্ষে অনানুষ্ঠানিক দুই টেস্টে খেলেন। ব্যাটিং উদ্বোধনে নামতেন তিনি। তন্মধ্যে, দ্বিতীয় খেলায় টনি গ্রেগের বল মোকাবেলা করতে গিয়ে মুখে গুরুতর আঘাতপ্রাপ্ত হন। চিকিৎসকের অবসর গ্রহণের উপদেশকে অগ্রাহ্য করে ছয় সপ্তাহ পরই পুণরায় খেলার জগতে ফিরে আসেন।

অংশগ্রহণকৃত সকল প্রথম-শ্রেণীর খেলায় আট সেঞ্চুরি সহযোগে ৩২.৬৮ গড়ে ৪,৬৭৪ রান তুলেন। এছাড়াও, ২৫.৩১ গড়ে ১৮৬ উইকেট পান। আটবার ইনিংসে পাঁচ-উইকেট লাভ করেন।

খেলার ধরন
ব্যক্তিগত জীবন
প্রথম-শ্রেণীর ক্রিকেট
আন্তর্জাতিক ক্রিকেট